মাহিদেবরান সুলতান সুলতান সুলাইমানের জ্যেষ্ঠ পুত্র এবং ভবিষ্যতে অটোম্যান সিংহাসনে আরোহণের ক্ষেত্রে প্রথম অবস্থানে থাকা শাহজাদা মুস্তাফার মা ছিলেন। তিনি মানিসায় তাঁর ছেলের হারেমে বিশিষ্ট পদে অধিষ্ঠিত ছিলেন। তিনি হুররামের পূর্বে সুলেমানের প্রিয়তম সঙ্গিনী ছিলেন। যখন হুররাম সুলেমানের নতুন প্রিয় সঙ্গিনী এবং পরে বৈধ স্ত্রী হয়ে উঠেন, তখন মাহীদেবরান সুলতান সুলেমানের "প্রথম স্ত্রী" এবং জ্যেষ্ঠ ছেলের মায়ের মর্যাদা ধরে রেখেছিলেন , যদিও তারা কখনও বিবাহ বন্ধনে আবদ্ধ হননি তবুও তিনি স্ত্রীর মর্যাদা পেয়েছিলেন কারণ অটোম্যান প্রথা অনুযায়ী তিনি সুলেমানের "বাস কাদিন" ছিলেন যার অর্থ "প্রধান স্ত্রী", যা হাসেকি সুলতান উপাধি সৃষ্টির আগে এবং পরে একজন সুলতানের প্রিয়তম সঙ্গিনীর জন্য সর্বোচ্চ পদ ছিল। যখন হুররাম সুলতান সুলেমানের বিবাহিতা ও বৈধ স্ত্রী হয়ে উঠে এবং "সুলতান" উপাধি লাভ করে তখন সুলতানের অন্য সব সঙ্গিনীরা "হাতুন" নামক অন্য একটি উপাধি বহন করতে শুরু করে যার অর্থ ছিল "ভদ্রমহিলা"। কিন্তু মাহীদেবরানের ক্ষেত্রে বিষয়টি অন্যভাবে ঘটে কারণ তিনি সুলেমানের অন্য সাধারণ সঙ্গিনীদের মতো ছিলেন না। তিনি অটোম্যান সাম্রাজ্যের তৎকালীন "যুবরাজ" এবং সবচেয়ে যোগ্য উত্তরাধিকারী "শাহজাদা মুস্তাফা"র মা ছিলেন। কিন্তু শাহজাদা মুস্তাফার মৃত্যুর পরে তিনি যুবরাজের মাতার মর্যাদা হারিয়ে ফেলেন।

উৎপত্তি এবং প্রাথমিক জীবন
সুলেমানের সাথে জীবনকাল
শাহজাদা মুস্তাফার প্রাদেশিক নিয়োগপ্রাপ্তি
উপাধি এবং পদমর্যাদা